Sigoto

Ang saygot (mula sa Ingles na zygote, bigkas: /zay-gowt/, , ), sigota, o sigoto (batay sa Kastilang cigoto)) ay ang resulta ng pagtatagpo ng mga gameto ng lalake at ng babae. Sa saygot nagmumula ang bilig ng namumuong sanggol. Kombinasyon ang henoma ng sigoto ng DNA sa bawat gameto, at naglalaman ng lahat ng mga henetikong impormasyon ng isang bagong indibiduwal na organismo. 

Sa mga organismong multiselular, ang sigoto ang pinakamaagang yugto ng paglaki. Sa mga tao at karamihan sa ibang organismong anisogamo, nabubuo ang sigoto kapag nagsasama ang isang selulang itlog at selulang esperma upang makalikha ng isang bagong katangi-tanging organismo. Sa mga organismong iisang-selula, aseksuwal na nahahati ang mga sigoto sa pamamagitan ng mitosis upang magkaroon ng kamukhang bunga.

Ang mga Alemang soolohistang sina Oscar at Richard Hertwig ay gumawa ng ilang unang tuklas sa mga pagbuo ng sigoto ng hayop noong huling bahagi ng ika-19 na dantaon. Henetikong binago ang sigoto ng tao sa mga eksperimento na dinisenyo upang gamutin ang mga minanang sakit.

Mga sanggunian

Biyolohiyang paglilinang
Sistemang reproduktibo